Regionaalminister Madis Kallas ütles teemaveebile Põllumajandus.ee, et saarlasena on tal endal lihtsam aru saada peamistest murekohtadest, millega Hiiumaa piimatootjatel silmitsi tuleb seista. “Minu jaoks on esmane see, et kui inimesed ise usuvad oma töösse ja seda ise hindavad ning väärtustavad, siis see positiivsus ja tahe maaellu panustada, see annab omakorda mulle energiat, et kuuldud probleemidele parimaid lahendusi leida. Täna külastatud ettevõtjad ei otsinud kuskilt kellegi teise vigasid, ega kirunud riiki, vaid tõesti tahtsid asju paremaks muuta ja neil oli ka mitmeid häid lahendusi laual,” ütles Kallas.